
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1530 


6 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 41543/Γ ΚΠΣ 278/8.12.2000 κοινής 

υπουργικής απόφασης. 1 

Καθιέρωση υπερωριακής εργασίας για δύο (2) αστυ¬ 
φύλακες που έχουν αποσπασθεί για εκτέλεση υπη¬ 
ρεσίας στον Αντεισαγγελέα Εφετών Πειραιά και 

Επόπτη Φυλακών Κορυδαλλού. 2 

Συγκρότηση Διοικητικού Συμβουλίου της Ανώνυμης 
Εταιρείας με την επωνυμία «Δημόσια Επιχείρηση 
Κινητών Αξιών Ανώνυμη Εταιρεία» (Δ.Ε.Κ.Α. Α.Ε).. 3 

Έγκριση χορήγησης, κατ’ εξαίρεση των απαγορευτι¬ 
κών διατάξεων του ν. 2965/2001 στην Εταιρεία ΕΥ- 
ΔΑΠ ΑΕ άδειας εγκατάστασης, για δύο Κέντρα 
Επεξεργασίας Λυμάτων (Ψυττάλειας - Ακροκέρα¬ 
μου και Μεταμόρφωσης), το Κέντρο Έρευνας και 
Εφαρμογών Υγειονομικής Τεχνολογίας (ΚΕΡΕ- 
ΦΥΤ), σαράντα δύο αντλιοστάσια αποχέτευσης 
λυμάτων, τέσσερις μονάδες επεξεργασίας νερού, 
για τριάντα έξι εφεδρικά αντλιοστάσια Γεωτρήσε- 
ων αδιύλιστου νερού και σαράντα πέντε ωστικά 
αντλιοστάσια διϋλισμένου νερού στο νομό Αττι¬ 
κής. 4 

Χορήγηση άδειας λειτουργίας (ανανέωση), εργοστα¬ 
σίου παραγωγής φαρμακευτικών προϊόντων, του 
Ι.Φ.Ε.Τ. «Ινστιτούτο Φαρμακευτικής Έρευνας & Τε¬ 
χνολογίας», που βρίσκεται στο Δήμο Παλλήνης, 


του Νομού Αττικής. 5 

Συγκρότηση του Διοικητικού Συμβουλίου του Ειδικού 
Ταμείου Εφαρμογής Ρυθμιστικών και Πολεοδομι- 

κών Σχεδίων (ΕΤΕΡΠΣ). 6 

Μετατροπή θέσης Εισηγητού Ινστιτούτου Τεχνολογι¬ 
κής Εκπαίδευσης σε προσωποπαγή θέση Μονίμου 

Παρέδρουτου Παιδαγωγικού Ινστιτούτου. 7 

Έγκριση παραχώρησης 5 πολυμορφικών αυτοκινήτων 

στον Εθνικό Οργανισμό Κοινωνικής Φροντίδας. 8 

Χορήγηση άδειας ίδρυσης και λειτουργίας παραρτή¬ 
ματος στο «Ωδείο Βορείου Ελλάδος». 9 

Αύξηση μετοχικού κεφαλαίου της Αμιγούς Αναπτυξια¬ 
κής Εταιρείας Νομαρχιακής Αυτοδιοίκησης Λέ¬ 
σβου . 10 


Συγκρότηση Περιφερειακών Συμβουλίων Επιλογής 
Επιμελητών Ιατρών Ε.Σ.Υ. του Β' Περιφερειακού 
Συστήματος Υγείας Αττικής, για τις ειδικότητες: 
Ακτινοδιαγνωστικής, Αναισθησιολογίας, Ορθοπε¬ 
δικής, Παθολογίας, Ρευματολογίας, Χειρουργικής, 
Χειρουργικής Θώρακος, Γναθοχειρουργικής και 
Οδοντιατρικής. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 1/2002 απόφαση του 
Μητροπολίτη Αρκαλοχωρίου, Καστελλίου και Βιάν- 
νου. 12 


ΑΠΟΦΑΣΕΙ Σ 

Αριθ. 218303/ΕΥΣ 5724 (1) 

Τροποποίηση της 41543/Γ ΚΠΣ 278/8.12.2000 κοινής 
υπουργικής απόφασης. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ137/Α) όπως συμπληρώθηκε με 
το άρθρο 27του Ν. 2081/92 (ΦΕΚ 154/Α) και αντικαταστά- 
θηκε με το άρθρο 1 παρ. 2α του Ν. 2469/97 (ΦΕΚ38/Α). 

2. ΤηνΔΙΌΕ/37610/31.10.2001 κοινή απόφαση του Πρω¬ 
θυπουργού και του Υπουργού Εθνικής Οικονομίας «Κα¬ 
θορισμός αρμοδιοτήτων του Υφυπουργού Εθνικής Οικο¬ 
νομίας Χρήστου Πάχτα» (ΦΕΚ 1485/Β/31.10.2001). 

3. Την 1100383/1330/Α0006 κοινή απόφαση του Πρω¬ 
θυπουργού και του Υπουργού Οικονομικών «Καθορισμός 
αρμοδιοτήτων των Υφυπουργών Οικονομικών» (ΦΕΚ 
1485/Β/31.10.2001). 

4. Τη ΔΙΔΚ/Φ 1/2/22875 κοινή απόφαση του Πρωθυ¬ 
πουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης «Καθορισμός αρμοδιοτήτων 
των Υφυπουργών Εσωτερικών, Δημόσιας Διοίκησης και 
Αποκέντρωσης» (ΦΕΚ 1480/Β/31.10.2001). 

5. Τον Νόμο 2860/2000 (ΦΕΚ 251/14.11.2000) και ειδι¬ 
κότερα το άρθρο 7 και τα άρθρα 4, 5 και 6. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Τον Κανονισμό (ΕΚ) 1260/1999 του Συμβουλίου της 
21.6.1999. 

7. Το Κ.Π.Σ. 2000 - 2006 και ειδικότερα το Περιφερειακό 
Επιχειρησιακό Πρόγραμμα Ανατολικής Μακεδονίας και 
Θράκης, το οποίο υποβλήθηκε στην Επιτροπή ΕΚ, την αρ¬ 
μοδιότητα διαχείρισης και εφαρμογής του οποίου έχει η 
Περιφέρεια Ανατολικής Μακεδονίας και Θράκης. 

8. Την 35256/17.10.2001 κοινή υπουργική απόφαση 
(ΦΕΚ 1352/τ.Β/17.10.2001), όπως αυτή τροποποιήθηκε 
με την 154934/ΕΥΣ 1274/21.3.2002, για τη Σύσταση Ειδι¬ 
κής Υπηρεσίας Συντονισμού της Εφαρμογής των επιχει¬ 
ρησιακών προγραμμάτων. 

9. Την 41543/Γ ΚΠΣ 278/8.12/2000 κοινή υπουργική 
απόφαση περί Σύστασης στην Περιφέρεια Ανατολικής 
Μακεδονίας και Θράκης Ειδικής Υπηρεσίας με τίτλο 
«Υπηρεσία Διαχείρισης Επιχειρησιακού Προγράμματος 
Ανατολικής Μακεδονίας και Θράκης». (ΦΕΚ 1501 Β’) 

10. Το γεγονός ότι από την απόφαση αυτή προκαλείται 
ετήσια δαπάνη, ποσού 13.700 ευρώ περίπου η οποία θα αντι¬ 
μετωπιστεί από πιστώσεις του κρατικού προϋπολογισμού. 

11. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ 57 Α»), 
αποφασίζουμε: 

Τροποποιείται το άρθρου 4 παρ. 2 της 41543/Γ ΚΠΣ 
278/8.12/2000 κοινής υπουργικής απόφασης, κατά το μέ¬ 
ρος που αφορά τον αριθμό και τη σύνθεση του προσωπι¬ 
κού της Υπηρεσίας Διαχείρισης Επιχειρησιακού Προ¬ 
γράμματος Ανατολικής Μακεδονίας και Θράκης ως εξής: 

«Το προσωπικό της Υπηρεσίας Διαχείρισης του Επιχειρη¬ 
σιακού Προγράμματος Ανατολικής Μακεδονίας και Θράκης 
ανέρχεται σε 25 άτομα, εκ των οποίων δύο (2) τουλάχιστον 
στο γραφείο Ο.Π.Σ., τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης άτομα 21 

Β. Κατηγορία Τεχνολογικής Εκπαίδευσης άτομα 2 

Γ. Κατηγορία Δευτεροβάθμιας Εκπαίδευσης άτομα 0 

Δ. Κατηγορία Υποχρεωτικής Εκπαίδευσης άτομα 2» 

Τα λοιπά άρθρα της 41543/Γ ΚΠΣ278/8.12/2000 παρα¬ 
μένουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΧΡΗΣΤΟΣ ΠΑΧΤΑΣ - ΓΕΩΡΓΙΟΣ ΦΛΩΡΙΔΗΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΣΤΑΥΡΟΣ ΜΠΕΝΟΣ 
-♦- 

Αριθ. 2/69240/0022 (2) 

Καθιέρωση υπερωριακής εργασίας για δύο (2) αστυφύ¬ 
λακες που έχουν αποσπασθεί για εκτέλεση υπηρεσίας 
στον Αντεισαγγελέα Εφετών Πειραιά και Επόπτη Φυ¬ 
λακών Κορυδαλλού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του Ν. 754/78 (αρ. 7) όπως αντικαστά- 
θηκε με το αρ. 5 του Ν. 104/88. 

2. Τις διατάξεις του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/97. 


3. Το γεγονός ότι πρέπει να εγκριθεί υπερωριακή εργασία 
για τους Αστυφύλακες, οι οποίοι έχουν αποσπασθείγια εκτέ¬ 
λεση υπηρεσίας προσωπικής ασφάλειας στον Αντεισαγγε¬ 
λέα Εφετών Πειραιά και Επόπτη Φυλακών Κορυδαλλού. 

4. Το γεγονός ότι από την παρούσα απόφαση προκαλεί- 
ται δαπάνη σε βάρος του ειδικού φορέα .17-2101.035 Ευ¬ 
ρώ στο ΚΑΕ 0531 και 1.076 Ευρώ στο ΚΑΕ 0532, στους 
οποίους οι εγγεγραμμένες πιστώσεις επαρκούν. 

5. Την 2/80345/0004/8.11.1999 απόφαση «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91», αποφασίζουμε: 

Εγκρίνουμε την καθιέρωση υπερωριακής εργασίας για 
δύο (2) Αστυφύλακες, που έχουν αποσπασθεί για εκτέλε¬ 
ση υπηρεσίας προσωπικής ασφάλειας του Αντεισαγγελέα 
Εφετών Πειραιά και Επόπτη Φυλακών Κορυδαλλού, για το 
χρονικό διάστημα από 19.10.2002 μέχρι 31.12.2002. 

α) 125 ώρες για υπερωριακή εργασία και μέχρι την 22η 
ώρα για έκαστο. 

β) 100 ώρες για εργασία κατά τις νυχτερινές ώρες από 
22η μέχρι 6η πρωινή για έκαστο. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2002 

Οι Γενικοί Γραμματείς 
Δημοσιονομικής Πολιτικής 

Υπ. Οικονομίας και Οικονομικών Υπ. Δικαιοσύνης 
ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΗΣ ΓΑΒΡΙΛΗΣ 

-♦- 

Αριθ.οικ. 2/71973/0025 (3) 

Συγκρότηση Διοικητικού Συμβουλίου της Ανώνυμης Εται¬ 
ρείας με την επωνυμία «Δημόσια Επιχείρηση Κινητών 
Αξιών Ανώνυμη Εταιρεία» (Δ.Ε.Κ.Α. Α.Ε) 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. Ια και Ιβτου άρθρου 3του Ν. 
2526/97 (ΦΕΚ 205/8.10.97 τ.Α') «Σύσταση Ανώνυμης Εται¬ 
ρείας μετηνεπωνυμίαΔημόσια Επιχείρηση Κινητών Αξιών 
Ανώνυμη Εταιρεία (Δ.Ε.Κ.Α. Α.Ε.) και άλλες διατάξεις». 

2. Τις διατάξεις του άρθρου 27 του Π.Δ. 284/88 «Οργα¬ 
νισμός Υπουργείου Οικονομικών». 

3. Την 2/45540/0004/19.8.2002 απόφαση του Υπουργού 
Οικονομίας και Οικονομικών με την οποία τοποθετήθηκε 
Προϊσταμένη της 23ης Διεύθυνσης Δημοσίου Χρέους η 
υπάλληλος του κλάδου ΠΕ-Δημοσιονομικών Γ.Λ.Κ., με 
βαθμό Διευθυντή, Βαρβάρα Χονδράκη. 

4. Την από 10.10.2002 επιστολή παραίτησηςτου μέλους 
του Δ.Σ. Παναγιώτη Μαρκόπουλου. 

5. Την 100383/1330/Α0006/31.10.2001 (ΦΕΚ 1485 τ.Β') 
απόφαση του Πρωθυπουργού και Υπουργού Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομικών», αποφασίζουμε: 

1. Τροποποιούμε την απόφασή μας 2/75516/0025/ 
23.10.2000 και ορίζουμε: 

α) Ως μέλος του Διοικητικού Συμβουλίου την Βαρβάρα 
Χονδράκη, Προϊσταμένη της 23ης Διεύθυνσης - Δημοσί¬ 
ου Χρέους, αντίτης Μαρίας Παπαδονικολάκη, που προή- 
χθη στο βαθμό του Γενικού Διευθυντή και τοποθετήθηκε 

ως Προϊστάμενη της Γενικής Διεύθυνσης Θησαυροφυλα¬ 
κίου και Προϋπολογισμού. 

β) Τον Θεόδωρο Σαρρή, οικονομολόγο, ως μέλος, αντί 
του Παναγιώτη Μαρκόπουλου ο οποίος παραιτήθηκε. 

Κατά τα λοιπά εξακολουθεί να ισχύει η 2/75516/0025/ 
23.10.2000 απόφασή μας, όπως τροποποιήθηκε με τις 
2/18966/0025/27.3.2001 και 2/6925/0025/5.2.2002 όμοιες 
της. 

2. Από τις διατάξεις της απόφασης αυτής δεν προκα- 
λείται δαπάνη σε βάροςτου Κρατικού Προϋπολογισμού ή 
του Προϋπολογισμού της ΔΕΚΑ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. Φ22/12653/901 (4) 

Έγκριση χορήγησης, κατ’ εξαίρεση των απαγορευτικών 
διατάξεων του ν. 2965/2001 στην Εταιρεία ΕΥΔΑΠ ΑΕ 
άδειας εγκατάστασης, για δύο Κέντρα Επεξεργασίας 
Λυμάτων (Ψυττάλειας - Ακροκέραμου και Μεταμόρφω¬ 
σης), το Κέντρο Έρευνας και Εφαρμογών Υγειονομικής 
Τεχνολογίας (ΚΕΡΕΦΥΤ), σαράντα δύο αντλιοστάσια 
αποχέτευσης λυμάτων, τέσσερις μονάδες επεξεργα¬ 
σίας νερού, για τριάντα έξι εφεδρικά αντλιοστάσια Γε¬ 
ωτρήσεων αδιύλιστου νερού και σαράντα πέντε ωστικά 
αντλιοστάσια διϋλισμένου νερού στο νομό Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

Α. Τις διατάξεις του άρθρου 4του Ν. 1360/1983 «Προώ¬ 
θηση των επενδύσεων, Οργάνωση των Υπηρεσιών Κρατι¬ 
κών Προμηθειών και άλλες διατάξεις» (ΦΕΚ Α/65/83), 
όπωςτροποποιήθηκαν μετο άρθρο 1 παρ. 21 του Ν.2412/ 
1996 «Μεταφορά αρμοδιοτήτων από το Υπουργικό Συμ¬ 
βούλιο σε άλλα Κυβερνητικά Όργανα και άλλες διατά¬ 
ξεις» (ΦΕΚ 123 Α'). 

Β. Τις διατάξεις του άρθρου 10 και ειδικότερα της πα¬ 
ραγράφου ή του Π.Δ. 437/85 «Καθορισμός και ανακατα¬ 
νομή των αρμοδιοτήτων των Υπουργεί ων» (ΦΕΚ 157/Α). 

Γ. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας,Ενέργειας & Τε¬ 
χνολογίας και Εμπορίου στο Υπουργείο Ανά πτύξης» 
(ΦΕΚ 19 Α’). 

Δ. Τις διατάξεις του Ν. 2965/01 «Βιώσιμη Ανάπτυξη Ατ¬ 
τικής και άλλες διατάξεις» (ΦΕΚ 270/Α/23.11.2001). 

Ε. Τις διατάξεις του Ν. 2516/97 «Ίδρυση και λειτουργία 
βιομηχανικών και βιοτεχνικών εγκαταστάσεων και άλλες 
διατάξεις (ΦΕΚ 159 Α). 

ΣΤ. Τις διατάξεις των άρθρων 31 και 32 του Ν. 1416/84 
(ΦΕΚ 18/Α/21.2.84). 

Ζ. Την 485/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στον Υφυπουργό Ανάπτυ¬ 
ξης Αλέξανδρο Καλαφάτη» 

Η. Την από 5.7.2002 αίτηση της εταιρείας ΕΥΔΑΠ ΑΕ 
όπως συμπληρώθηκε για την έγκριση χορήγησης αδείας 


εγκατάστασης για δύο Κέντρα Επεξεργασίας Λυμάτων 
(Ψυττάλειας - Ακροκέραμου και Μεταμόρφωσης), το ΚΕ¬ 
ΡΕΦΥΤ, σαράντα δύο αντλιοστάσια αποχέτευσης λυμά¬ 
των, τέσσερις μονάδες επεξεργασίας νερού, για τριάντα 
έξι εφεδρικά αντλιοστάσια Γεωτρήσεων αδιύλιστου νε¬ 
ρού και σαράντα πέντε ωστικά αντλιοστάσια διϋλισμένου 
νερού στο νομό Αττικής. 

Θ. Το γεγονός ότι η προτεινόμενη επένδυση θα συμ¬ 
βάλλει στην επιτάχυνση του ρυθμού ανάπτυξης της Εθνι¬ 
κής Οικονομίας,επειδή η συμβολή των έργων αυτών στην 
ορθολογική διαχείριση των υδάτινων πόρων και την επε¬ 
ξεργασία των λυμάτων στο νομό Αττικής κρίνεται πολύ 
σημαντική, και θα βελτιώσειτην ανάπτυξη, ποιότητα ζωής 
τόσο των κατοίκων της πρωτεύουσας όσο και των τουρι¬ 
στών που την επισκέπτονται. 

I. Επίσης θα πραγματοποιηθεί μία σημαντική επένδυση 
ύψους περίπου 125.000.000 Ευρώ συγχρηματοδοτούμε- 
νη από την Ευρωπαϊκή Ένωση. 

Κ. Την από 9.8.2002 εισήγηση της Δ/νσης Υποστήριξης 
Βιομηχανιών, της Γ εν. Γ ραμματείας Βιομηχανίας του Υπ. 
Ανάπτυξης, αποφασίζουμε: 

1. Εγκρίνουμε την χορήγηση, κατ ’εξαίρεση των διατά¬ 
ξεων του Ν. 2965/2001 ή άλλων απαγορευτικών διατάξε¬ 
ων, σύμφωνα με τις διατάξεις του άρθρου 4 του Ν. 
1360/83,όπως τροποποιήθηκαν με το άρθρο 1 παρ. 21 
τουΝ.2412/1996, κατί αρχήν άδειας εγκατάστασης, στην 
εταιρεία ΕΥΔΑΠ ΑΕ, για δύο Κέντρα Επεξεργασίας Λυμά¬ 
των (Ψυττάλειας - Ακροκέραμου και Μεταμόρφωσης), το 
Κέντρο Έρευνας και Εφαρμογών Υγειονομικής Τεχνολο¬ 
γίας (ΚΕΡΕΦΥΤ) στην Μεταμόρφωση, σαράντα δύο (42) 
αντλιοστάσια αποχέτευσης λυμάτων, τέσσερις (4) Μονά¬ 
δες Επεξεργασίας Νερού, για 36 αντλιοστάσια Γεωτρή¬ 
σεων αδιύλιστου νερού και 45 ωστικά αντλιοστάσια διϋλι- 
σμένου νερού, στον Νομό Αττικής, όπως περιγράφονται 
στη αίτηση της εταιρείας που συμπληρώθηκε και όπως 
απεικονίζονται όλες οι ποιο πάνω εγκαταστάσεις στα σχε¬ 
διαγράμματα και τους χάρτες που υποβλήθηκαν από την 
ΕΥΔΑΠ Α.Ε. και όπως επεξηγούνται στην υποβληθείσατε- 
χνοοικονομική μελέτη. 

2. Η ανωτέρω έγκριση παρέχεται με τους εξής όρους: 

α) Η εταιρεία για την χορήγηση άδειας εγκατάστασης 

και λειτουργίας, να προσκομίσει απόφαση έγκρισης περι¬ 
βαλλοντικών όρων για τις μονάδες της, όπου απαιτείται 
σύμφωνα μετις κείμενες διατάξεις, απάτην αρμόδια Υπη¬ 
ρεσία Περιβάλλοντος του ΥΠΕΧΩΔΕ. 

β) Η εταιρεία είναι υποχρεωμένη να συμμορφωθεί πλή¬ 
ρως , με τους όρους και περιορισμούς που θα επιβληθούν 
με τις αποφάσεις της αρμόδιας Υπηρεσίας Βιομηχανίας, 
καθώς και με τους όρους που θα επιβληθούν για την προ¬ 
στασία του περιβάλλοντος και την ασφάλεια των εργαζο¬ 
μένων και των περίοικων, σύμφωνα με τους εγκεκριμέ¬ 
νους περιβαλλοντικούς όρους. 

Η ισχύς αυτής της απόφασης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Α. ΚΑΛΑΦΑΤΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Φ6.3/19245/1300 (5) 

Χορήγηση άδειας λειτουργίας (ανανέωση), εργοστασίου 
παραγωγής φαρμακευτικών προϊόντων, του Ι.Φ.Ε.Τ. 
«Ινστιτούτο Φαρμακευτικής Έρευνας & Τεχνολογίας», 
που βρίσκεται στο Δήμο Παλλήνης,του Νομού Αττικής. 


ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ ΠΡΟΝΟΙΑΣ 


Έχοντας υπόψη: 

1. Τις διατάξεις των Ν. 2965/01,2516/97,6422/1934, του 
Ν.Δ. 1150/1949, του από 15.10.1922 Β.Δ/τος,του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο, του Ν.Δ. 96/2.8.1973 και του Π.Δ. 
396/89 (ΦΕΚ 172/Α/16.6.89) για τον Οργανισμό της Γενι¬ 
κής Γ ραμματείας Βιομηχανίας. 

2. Την 33361/5.9.91 κοινή υπουργική απόφαση (ΦΕΚ 
703/Β/5.9.91) άρθρο 12 παρ. 13 «Μεταβίβαση εξουσίας 
υπογραφής σύμφωνα με το άρθρο 7 παρ. 1 του Ν. 
1943/91». 


3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.74 και με αριθμό Α6/829/78. 

4. Το 27/29.1.96 (ΦΕΚ 19/Α/1.2.96) Προεδρικό Διάταγμα 
«Συγχώνευση των Υπουργείων Τουρισμού, Βιομηχανίας 
Ενέργειας και Τεχνολογίας και Εμπορίου στο Υπουργείο 
Ανάπτυξης». 

5. Την Φ6.3/20002/974/9.9.96 απόφασή μας (ΦΕΚ 893/ 
Β/20.9.96)με την οποία χορηγήθηκε άδεια λειτουργίας, 
διάρκειας πέντε ετών,στο ανωτέρω εργοστάσιο, για 
μηχ/τα ισχύος 1182,5 ΗΡ και 74,5 Κ\Λ/. 

6. Αίτηση του ΙΦΕΤ από 18.2.2002 για χορήγηση άδειας 
λειτουργίας,στό εργοστάσιό του, παραγωγής φαρμακευ¬ 
τικών προϊόντων. 

7. Τα δικαιολογητικά στοιχεία που έχουν υποβληθεί με 
την ως άνω αίτηση. 

8. Την από 15.7.2002 εισήγηση της Υπηρεσίας μας και 
την γνωμάτευση του Ε.Ο.Φ με αριθμό 0 - 975/21 η/ 
7.10.2002, αποφασίζουμε: 

1. Χορηγούμε άδεια λειτουργίας, διάρκειας έξι (6) ετών, 
στο εργοστάσιο παραγωγής φαρμακευτικών προϊόντων, 
του Ι.Φ.Ε.Τ. όπως η εγκατάσταση εικονίζεται στα σχεδια¬ 
γράμματα που θεωρήσαμε με την Φ6.21017/2268/8.11.90 
απόφασή μας και που έχει τα ακόλουθα ειδικότερα στοιχεία: 
α.θέση: Νομός Απικής 

Δήμος Παλλήνης 
Οδός 17ο χλμ.Λ.Μαραθώνος 


β. Κάτοχος: 

γ. Είδος εγκατάστασης: 
δ. Ισχύς μηχανημάτων: 


ε. Ατμολέβητες: 
Ατμογεννήτρια 
στ. Αξία μηχανημάτων: 


Ι.Φ.Ε.Τ. 

Εργοστάσιο φαρμακευτικών προϊόντων 
Υφιστάμενη 1182,5 ΗΡ & 74,5 Κ1Λ/ 

Νέα_ —- ΗΡ & -·κνν 

Συνολική ισχύς 1182,5 ΗΡ & 74,5 Κ \Ν 
Κατηγορία ΠΎ.Δ Π.Π. 

Γ 2283/89 

Υφισταμένων 1.221.490 Ευρώ 
Νέων. 


ΣΥΝΟΛ01.221.490 Ευρώ 

2. Η παρούσα άδεια χορηγείται με την επιφύλαξη της τη- 
ρήσεως των διατάξεων του από 15.10.1922 Β.Δ/τος «περί 
χορηγήσεως αδειών ιδρύσεως και λειτουργίας πόσης μη¬ 
χανολογικής εγκαταστάσεως» και με τους εξής όρους: 

α. Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για την ζωή και την 


υγεία των εργαζομένων (π.χ. τοποθέτηση προστατευτι¬ 
κών περιφραγμάτων στα μέρη των μηχανημάτων που κι¬ 
νούνται επικίνδυνα,εξασφάλιση επαρκούς φωτισμού και 
αερισμού στο χώρο εργασίας,πρόχειρο φαρμακείο,το¬ 
ποθέτηση προστατευτικών κιγκλιδωμάτων πρός την απο¬ 
φυγή πτώσεως ατόμων κ.λπ.) 

β. Να τηρούνται τα μέτρα πυρασφαλείας που προβλέ- 
πονται από την μελέτη πυρασφαλείας με αριθμό 
18291/2002 της Πυροσβεστικής Υπηρεσίας και το 
0011152/Φ.701.4/18291 Πιστοποιητικό Πυρασφαλείας, 
το οποίο να ανανεωθεί πριν από τη λήξη του, στις 1.5.2007 
καθώς σε αντίθετη περίπτωση παύει η ισχύς της παρού¬ 
σας απόφασης. 

γ. Να πραγματοποιείται η παραγωγή κάθε φαρμακευτι¬ 
κού και καλλυντικού προϊόντος μετά από προηγούμενο 
έλεγχο του ΕΟΦ, πρός διαπίστωση ότι το ανωτέρω εργο¬ 
στάσιο διαθέτειτην απαιτούμενη πληρότητα και επάρκεια 
εγκαταστάσεων,εξοπλισμού και ειδικού προσωπικού για 
την άρτια παραγωγή του προϊόντος. 

δ. Νατηρούνται επακριβώς οι υγειονομικοί και λοιποί κα¬ 
νονισμοί που ισχύουν για τέτοιου είδους εγκαταστάσεις. 

ε. Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ. Να τηρείται Βιβλίο συντηρήσεως μηχ/κών εγκατα¬ 
στάσεων,σύμφωνα με το άρθρο 12 του από 16/17.3.1950 
Β.Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 
293Α), γιατηνπροστασίατου περιβάλλοντος (Οριαεκπο¬ 
μπών ρύπων). 

η. Το ΙΦΕΤ, υποχρεούται να συμορφωθεί πλήρως,με 
τους περιβαλλοντικούς όρους τους οποίους ενέκρινε το 
Γρ. Περιβάλλοντος της Νομαρχίας Αν. Αττικής, μετηνοικ. 
014525/1196/19.10.2001 απόφασή του. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο,ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922 Β.Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β.Δ/των, του Π.Δ. 
274/97 και του 902/75 Π.Δ/τος υπεύθυνη επίβλεψη της 
λειτουργίας της ανωτέρω εγκαταστάσεως,πρέπει να 
χρησιμοποιηθεί πρόσωπο που να έχει τα προβλεπόμενα 
απο τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στό όνομα Φυσικού η Νομικού Προσώπου άλ¬ 
λου εκτός του ανωτέρω αναφερομένου. 

6. Η παρούσα άδεια δεν απαλλάσειτην ενδιαφερόμενη 
εταιρεία από την υποχρέωση να εφοδιασθεί με άλλη 
άδεια,αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2002 
Με εντολή Υπουργών 
Οι Γ ενικοί Διευθυντές 
Βιομηχανίας Υγείας 

Υπ. Ανάπτυξης Υπ. Υγείας και Πρόνοιας 
Γ. ΤΣΟΥΚΑΣ Β. ΦΛΟΥΡΗ 

Αριθ. 27484 (6) 

Συγκρότηση του Διοικητικού Συμβουλίου του Ειδικού Τα¬ 
μείου Εφαρμογής Ρυθμιστικών και Πολεοδομικών 
Σχεδίων (ΕΤΕΡΠΣ). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Τις διατάξεις του άρθρου 19παρ. 1 του Ν.Δ/τος 1262/72 
«περί ρυθμιστικών σχεδίων αστικών περιοχών» (ΦΕΚ 
194/Α). 

2. Τις διατάξεις του άρθρου 1 του Ν.Δ/τος 266/73 «περί 
διοίκησης και λειτουργίας του ΕΤΕΡΠΣ» (ΦΕΚ79/Α). 

3. Την 30083/551/5.2.90 κοινή απόφαση των Υπουργών 
Προεδρίαςτης Κυβέρνησης και Περιβάλλοντος, Χωροτα¬ 
ξίας και Δημοσίων Έργων «Ανασύνθεση του Δ.Σ.του 
ΕΤΕΡΠΣ». 

4. Τις διατάξεις της παρ. 6 του άρθρου 3 του Ν. 2242/94 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου,προστασία φυσικού και δομημένου 
περιβάλλοντος και άλλες διατάξεις» (ΦΕΚ 162/Α). 

5. Τις διατάξεις του Π.Δ/τος 51/1988 «Οργανισμός του 
Υπουργείου Περιβάλλοντος, Χωροταξίας και Δημοσίων 
Έργων». 

6. Τις διατάξεις της παρ. 38 του άρθρου 1 του Π.Δ/τος 
28/93 «Καθορισμός αρμοδιοτήτων που διατηρούνται από 
τον Υπουργό και τις περιφερειακές Υπηρεσίες διανομαρ- 
χιακού επιπέδου του Υπουργείου ΠΕΧΩΔΕ» (ΦΕΚ 9/Α). 

7. Το 2447.1/02/18.11.2002 έγγραφο του Υπουργείου 
Εμπορικής Ναυτιλίας. 

8. Το 3603/5.12.2002 έγγραφο της ΚΕΔΚΕ, αποφασί¬ 
ζουμε: 

Συγκροτείται το Διοικητικό Συμβούλιο του Ειδικού Τα¬ 
μείου Εφαρμογής Ρυθμιστικών και Πολεοδομικών Σχε¬ 
δίων (ΕΤΕΡΠΣ) και ως μέλη αυτού ορίζονται: 

1. Ο Προϊστάμενος της Δ/νσης Πολεοδομικού Σχεδια- 
σμού του Υπουργείου ΠΕ.ΧΩ.Δ.Ε. με αναπληρωτή τον νό¬ 
μιμο αναπληρωτή του. 

2. Ο Προϊστάμενος της Δ/νσης Ειδικών Έργων αναβάθ¬ 
μισης περιοχών του Υπουργείου ΠΕ.ΧΩ.Δ.Ε. με αναπλη¬ 
ρωτή τον νόμιμο αναπληρωτή του. 

3.0 Χρήστος Ζαμπέλης υπάλληλος του ΥΠΕΧΩΔΕ με Α' 
βαθμό με αναπληρώτριά του την Τζελέπη - Καλοφωλιά 
Χαρίκλεια υπάλληλο του ΥΠΕΧΩΔΕ με Α' βαθμό. 

4. Ο Γιώργος Ζήρος υπάλληλος του ΥΠΕΧΩΔΕ με Α' 
βαθμό με αναπληρώτριά του την Χατζηχρηστίδη Κωνστα¬ 
ντίνα υπάλληλο του ΥΠΕΧΩΔΕ με Α' βαθμό. 

5. Ο Χρήστος Κολλίγρης υπάλληλος του ΥΠΕΧΩΔΕ με 
Α' βαθμό με αναπληρώτριά του την Καπερώνη Παναγιώτα 
υπάλληλο του ΥΠΕΧΩΔΕ με Α' βαθμό. 

6. Ο Σίμος Δανιηλίδης Δήμαρχος Συκεών ως εκπρόσω¬ 
πος της ΚΕΔΚΕ με αναπληρωτή τον Αθανάσιο Βεζυργιάν- 
νη, Δήμαρχο Νέου Ψυχικού. 

7. Όταν στο Διοικητικό Συμβούλιο του ΕΤΕΡΠΣ συζη- 
τείται η διάθεση πιστώσεων από το λογαριασμό της παρ. 
3 του άρθρου 3 του Ν. 2242/94 (ΦΕΚ 162/Α) στη συνε¬ 
δρίαση μετέχει με δικαίωμα ψήφου ο Αντιπλοίαρχος Λ.Σ. 
Σταμάτιος Ζωνάκης που υπηρετεί στη Δ/νση Προστασίας 
Θαλασσίου Περιβάλλοντος ως εκπρόσωπος του ΥΕΝ με 
αναπληρωτή τον Πλωτάρχη Λ.Σ. Κουκούλα Αλέξανδρο 
Τμηματάρχη του Δ' Τμήματος της ίδιας Δ/νσης. 


8. Πρόεδρος του Διοικητικού Συμβουλίου του ΕΤΕΡΠΣ 
ορίζεται η Διευθύντρια Πολεοδομικού Σχεδιασμού Ιωάν¬ 
να Γεωργούλια με αναπληρωτή τον Διευθυντή Χωροτα¬ 
ξίας X. Ζαμπέλη. 

9. Γραμματέας του Διοικητικού Συμβουλίου ορίζεται η 
Ουρανία Δρακάκου υπάλληλος του ΥΠΕΧΩΔΕ με Α' βαθ¬ 
μό με αναπληρωτή τον Γεώργιο Κουντζάκο υπάλληλο του 
Υ.ΠΕ.ΧΩ.Δ.Ε. με Α'βαθμό. 

Η θητεία των μελών του Διοικητικού Συμβουλίου είναι 
διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2002 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 76602/Ε5 (7) 

Μετατροπή θέσης Εισηγητού Ινστιτούτου Τεχνολογικής 
Εκπαίδευσης σε προσωποπαγή θέση Μονίμου Παρέ- 
δρουτου Παιδαγωγικού Ινστιτούτου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 14 περιπτ. II παρ. 8 του Ν. 
1404/83 «Δομή και λειτουργία των Τεχνολογικών Εκπαι¬ 
δευτικών Ιδρυμάτων». 

2) Τις διατάξεις του άρθρου 6 στοιχείο β της παρ. 5 του 
Ν. 3037/02 (ΦΕΚ 152τ.Α'). 

3) Την από 22.7.2002 αίτηση της Κωνσταντάρα Άννας 
για μετατροπή της θέσης εισηγητού που κατέχει στο ΙΤΕ 
σεπροσωπαγή θέση Μονίμου Παρέδρουτου Παιδαγωγι¬ 
κού Ινστιτούτου. 

4) Το 1775/19.7.2002 έγγραφο του ΙΤΕ από το οποίο 
προκύπτει η δεκαπενταετής θητεία της Κωνσταντάρα Άν¬ 
νας στο Ινστιτούτο, αποφασίζουμε: 

Μετατρέπουμε τη θέση εισηγητού που κατέχει η Κων¬ 
σταντάρα Άννα στο Ινστιτούτο Τεχνολογικής Εκπαίδευ¬ 
σης (ΙΤΕ) σε προσωποπαγή θέση Μονίμου Παρέδρουτου 
Παιδαγωγικού Ινστιτούτου (Π.Ι.) η οποία καταργείται με¬ 
τά την αποχώρηση της, για οποιονδήποτε λόγο, από την 
υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Π2α/Γ.Π.οικ. 119216 (8) 

Έγκριση παραχώρησης 5 πολυμορφικών αυτοκινήτων 
στον Εθνικό Οργανισμό Κοινωνικής Φροντίδας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Ν. 2646/98 «Ανάπτυξη του Εθνικού Συστήματος Κοι¬ 
νωνικής Φροντίδας και άλλες διατάξεις» (ΦΕΚ 236/98 τ. Α'). 

2. Τις διατάξεις του Ν.Δ. 2396/1953 «Περί κανονισμού 
χρήσεως και κινήσεως αυτοκινήτων οχημάτων του Δημο¬ 
σίου, των Οργανισμών Τοπικής Αυτοδιοίκησης και των εν 
γένει Νομικών Προσώπων Δημοσίου Δικαίου». 

3. Την 6400/2060/1984 (Φ.Ε.Κ. 387 τ. Β') απόφαση του 
Υπουργού Προεδρίας της Κυβέρνησης «Διαδικασία Αγο¬ 
ράς, διάθεσης θέσης και άρσης της κυκλοφορίας αυτοκι¬ 
νήτων καιδικύκλωντωνΥπηρεσιώντου άρθρου 1 του Ν.Δ. 
2396/1953. 

4. Την Φ052 /669 /7616/ 24.4.2001 απόφαση του Υπουρ¬ 
γείου Εσωτερικών Δημόσιας Διοίκησης και Αποκέντρω¬ 
σης «Αγορά αυτοκινήτων από το ελεύθερο εμπόριο». 

5. Την 95/4.7.2001 διακήρυξη του Υπουργείου Ανάπτυ¬ 
ξης - Γενική Γραμματεία Εμπορίου. 

6. Την 4263 / 2002 Σύμβαση του Υπουργείου Ανάπτυξης 
-Γενική Γ ραμματεία Εμπορίου με την «ΑΥΤΟΡΟΙΝΤ Α. Ε.» 
σχετικά με την προμήθεια αυτοκινήτων ειδικών χρήσεων 
για την κάλυψη αναγκώντου Υπουργείου Υγείας και Πρό¬ 
νοιας. 

7. Το από 8.8.2002 Πρωτόκολλο οριστικής ποιοτικής και 
ποσοτικής παραλαβής 282 από τα 505 αυτοκινήτων ειδι¬ 
κών χρήσεων της Επιτροπής Παραλαβής που ορίστηκαν 
με τις Δ2 / 3555 / 2.8.2002 και Δ2 / 3599 / 6.8.2002 αποφά¬ 
σεις του Υπουργείου Ανάπτυξης. 

8. Την Δ2/3762/23.8.2002 απόφαση του υπουργείου 
Ανάπτυξης - Γενικής Γραμματείας Εμπορίου «Έγκριση 
παραλαβής ειδών Σύμβασης 4263/01 για το Υπουργείο 
Υγείας και Πρόνοιας με έκπτωση τιμής. 

9. Το Π.Δ. 95/2000 (Φ.Ε.Κ. 76/10.3.2000 τ. Α') «Οργανι¬ 
σμός του Υπουργείου Υγείας και Πρόνοιας» όπως τροπο¬ 
ποιήθηκε μεταγενέστερα με το 299/2000 (Φ.Ε.Κ. 
240/2000 τ. Α' όμοιο. 

10. Το Δ.Υ.6σ/Γ.Π./οικ.95769/30.9.2002 έγγραφο της 
Διεύθυνσης Προμηθειώντου Υπουργείου Υγείας και Πρό¬ 
νοιας. 

11. Την 1100383/1330/Α0006 (ΦΕΚ 1485/31.10.01 τ.Β’) 
Απόφαση «Καθορισμός αρμοδιοτήτων των Υφυπουργών 
Οικονομικών». 

12. ΤηνΔΙΔΚ/Φ 1/2/22875/01 (ΦΕΚ 480/31.10.2001, τ. Β') 
Απόφασης « Καθορισμός αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης & Αποκέντρωσης». 

13. Την 3418 /8.7.2002 (ΦΕΚ 861/ 9.7.2002 τ. Β') Κοινή 
Απόφαση του Πρωθυπουργού και του Υπουργού Υγείας 
και Πρόνοιας»Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Έκτορσ Νασιώκα, Ελπίδα 
Τσουρή καιΔημήτριο Θάνο». 

14. Την οικ. 3227/ΦΕΚ 1067/10.8.01 ΚΑ των Υφυπουρ¬ 
γών Οικονομικών και Υγείας και Πρόνοιας «Σύναψη προ¬ 
γραμματικών συμβάσεων Υπουργείου Υγείας και Πρόνοι¬ 
ας, αποφασίζουμε: 

Εγκρίνουμε την παραχώρηση (άνευ τιμήματος, κατά 
πλήρη κυριότητα, νομή και κατοχή), 5 πολυμορφικών αυ¬ 
τοκινήτων ΗΥΙΙΝΘΑΙ ΜεΙπχ Θ1_ 1.6 2 ΑΒ ΑΒ3 Α/Ο χρώμα¬ 
τος μπεζ, από τα 505 της με αριθμό (7) σχετικής σύμβα¬ 
σης στον Εθνικό Οργανισμό Κοινωνικής Φροντίδας: 

ΤΥΠΟΣ ΑΡΙΘΜΟΣ ΠΛΑΙΣΙΟΥ ΑΡΙΘΜΟΣ 


ΑΥΤΟΚΙΝΗΤΟΥ ΚΙΝΗΤΗΡΑ 

ΜΑΤΗΙΧ 611,6 2ΑΒ ΑΒ8 Α/0 ΚΜΗΡΜ81 0Ρ21Ι Θ4Εϋ 

039032 1182133 

ΜΑΤΗΙΧ 011 ,6 2ΑΒΑΒ8 Α/0 ΚΜΗΡΜ810Ρ2υ 04ΕΘ 

039046 1183110 

ΜΑΤΗΙΧ 011 ,6 2ΑΒΑΒ5 Α/0 ΚΜΗΡΜ810Ρ2υ 04ΕΘ 

039059 1183322 


ΜΑΤΗΙΧ 011,6 2ΑΒΑΒ8 Α/0 ΚΜΗΡΜ810Ρ2υ Θ4ΕΘ 

039065 1182957 

ΜΑΤΗΙΧ 011,6 2ΑΒΑΒ3 Α/0 ΚΜΗΡΜ810Ρ2υ Θ4ΕΘ 

039073 1182830 

Η παραχώρηση κρίνεται απαραίτητη για την υλοποίηση 
του προγράμματος Άμεσης Κοινωνικής Βοήθειας. Ο 
Ε.Ο.Κ.Φ. οφείλει να διατηρείτο αυτοκίνητα σε άριστη κα¬ 
τάσταση ώστε να είναι σε ετοιμότητα προς χρήση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΠ. ΦΩΤΙΑΔΗΣ Λ. ΠΑΠΑΔΗΜΑΣ 

ΥΓΕΙΑΣ ΚΑΙ ΠΡΟΝΟΙΑΣ 

Δ. ΘΑΝΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/72442 (9) 

Χορήγηση άδειας ίδρυσης και λειτουργίας παραρτήμα¬ 
τος στο «Ωδείο Βορείου Ελλάδος». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29του Ν. 1158/81 «περίοργανώσεως καιδι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Η απόφαση ΥΠ.ΠΟ/ΓΝΌΣ/49095/30.10.91 «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γ εν. Γ ραμματείς, Γ εν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ. του ΥΠ.ΠΟ» (ΦΕΚ 987/Β/28.11.91). 

8. Την απόφαση ΥΠ.ΠΟ/ΓΝΟΣ/33992/31.8.87 «Προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500/Β/87). 

9. Το από 22.10.2002 πρακτικό αυτοψίας της Δ/νσης 
Πολιτισμού Παιδείας και Τουρισμού της Νομαρχιακής 
Αυτοδιοίκησης Θεσσαλονίκης. 

10. Τη σχετική αίτηση με τα συνημμένα δικαιολογητικά, 
αποφασίζουμε: 

1. Χορηγούμε στο Ωδείο Βορείου Ελλάδος, άδεια ίδρυ¬ 
σης και λειτουργίας παραρτήματος που θα στεγαστεί 
στον 1 ο όροφο του κτιρίου, επίτης οδού Παύλου Μελά 25 
& Μητρούση 1, στον Εύοσμο Θεσσαλονίκης. 

2. Το παράρτημα, θα λειτουργήσειτα Τμήματα πληκτων 
και κλασικής κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το Β’ εξάμηνο του σχολικού έτους 
2002-2003. 

Από τις διατάξεις αυτής της απόφασης, δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2002 

Με εντολή Υπουργού 

Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 1898 (10) 

Αύξηση μετοχικού κεφαλαίου της Αμιγούς Αναπτυξιακής 
Εταιρείας Νομαρχιακής Αυτοδιοίκησης Λέσβου. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΛΕΣΒΟΥ 

Έχοντας υπόψη: 

1. Την οικονομοτεχνική εισηγητική έκθεση που συντά¬ 
χθηκε από την Αναπτυξιακή Εταιρεία Ν.Α. Λέσβου. 

2. Τις διατάξεις του άρθρου 21 του Ν. 2218/1994 όπως 
αυτό συμπληρώθηκε από το 2240/1994 και το Π.Δ. 
30/1996 και Π Δ 323/1989. 

Μετά από εισήγηση του Προέδρου του Διοικητικού 
Συμβουλίου της Αμιγούς Αναπτυξιακής Εταιρείας Νο¬ 
μαρχιακής Αυτοδιοίκησης Λέσβου που αναφέρεται στην 
ανάγκη αύξησης του μετοχικού κεφαλαίου της Αμιγούς 
Αναπτυξιακής Εταιρείας κατά 65.000 ευρώ λόγω της δι¬ 
εύρυνσης των δραστηριοτήτων της, αποφασίζει: 

Εγκρίνει με πλειοψηφία 15 υπέρ και 2 κατά την αύξηση 
του μετοχικού κεφαλαίου της Αμιγούς Αναπτυξιακής 
Εταιρείας Νομαρχιακής Αυτοδιοίκησης Λέσβου κατά 
65.000 ευρώ ποσό το οποίο θα βαρύνει την κατηγορία 
«ΔΙΑΦΟΡΑ» των ΚΑΠ/2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Νοεμβρίου 2002 

Ο Πρόεδρος του Νομαρχιακού Συμβουλίου 
ΣΤΑΥΡΟΣ ΠΟΛΙΤΗΣ 

-♦- 

Αριθ. οικ. 54014 (11) 

Συγκρότηση περιφερειακών συμβουλίων επιλογής επιμε¬ 
λητών ιατρών Ε.Σ.Υ. του Β' Περιφερειακού Συστήμα¬ 
τος Υγείας Αττικής, για τις ειδικότητες: Ακτινοδιαγνω¬ 
στικής, Αναισθησιολογίας, Ορθοπεδικής, Παθολο¬ 
γίας, Ρευματολογίας, Χειρουργικής, Χειρουργικής 
Θώρακος, Γναθοχειρουργικής και Οδοντιατρικής. 

Ο ΠΡΟΕΔΡΟΣ ΚΑΙ ΓΕΝΙΚΟΣ ΔΙΕΥΘΥΝΤΗΣ 
ΤΟΥ Β’ ΠΕΡΙΦΕΡΕΙΑΚΟΥ ΣΥΣΤΗΜΑΤΟΣ 
ΥΓΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν.Δ. 2592/1953 (Φ.Ε.Κ 254/53 τ. Α') 

2. Τις διατάξεις του άρθρου 11 παρ. 8 του Ν. 2889/01 
(Φ.Ε.Κ 37/2.3.01) «Βελτίωση και εκσυγχρονισμός του 
Εθνικού Συστήματος Υγείας κ.ά. διατάξεις». 

3. Τις υποβληθείσες αρμοδίως προτάσεις 


4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, καθ’ όσον η σχετική δαπάνη θαπροκύψει με τον 
καθορισμό της αμοιβής που θα γίνει με την έκδοση της 
προβλεπόμενης από την παρ.4 του άρθρου 13 του Ν. 
2889/2001 κοινής υπουργικής απόφασης, αποφασίζουμε: 

Συγκροτούμε στο Β' Περιφερειακό Σύστημα Υγείας Ατ¬ 
τικής, Συμβούλια Επιλογής Επιμελητών Ιατρών Ε.Σ.Υ για 
τις ειδικότητες: Ακτινοδιαγνωστικής, Αναισθησιολογίας, 
Ορθοπεδικής, Παθολογίας, Ρευματολογίας, Χειρουργι¬ 
κής Χειρουργικής θώρακος, Γναθοχειρουργικής και Οδο¬ 
ντιατρικής και διορίζουμε πλην, των λόγω θέσεως: 

Α) Διοικητή του Νοσοκομείου για το οποίο γ’ινεται η επι¬ 
λογή, ως πρόεδρο του Συμβουλίου ή Αναπληρωτή Γενικό 
Διευθυντή του Β' Πε.Σ.Υ Αττικής, όταν πρόκειται για Κέ¬ 
ντρα Υγε’ιας, με τον νόμιμο αναπληρωτή τους. 

Β) Διευθυντή του οικείου τμήματος ή κλινικής του Νο¬ 
σοκομείου ή Διευθυντή του Κέντρου Υγε’ιας, με τον νόμι¬ 
μο αναπληρωτή τους. 

Γ) Διευθυντή της Ιατρικής Υπηρεσίαςτου Νοσοκομείου ή 
Πρόεδρο του Επιστημονικού Συμβουλίου του Β'Πε.Σ.Υ Ατ¬ 
τικής, όταν πρόκειται για Κέντρα Υγείας με τον νόμιμο ανα¬ 
πληρωτή τους και τα κατωτέρω πρόσωπα ανά ειδικότητα: 

ΑΚΤΙΝΟΔΙΑΓΝΩΣΤΙΚΗ 

1. Ζάβρα Γεώργιο, Δ/ντή στο Γ.Ν.Α«ΚΑΤ», προτεινόμε- 
νο από το Κ.Ε.Σ.Υ, με αναπληρωτή του τον Κουλεντιανό 
Ηλία, Δ/ντή στο Γ.Ν.Ν. Ιωνίας «Η ΑΓΙΑ ΟΛΓΑ» ομοίως. 

2. Τσουρούλα Μαρίνο, Αναπληρωτή Δ/ντή στο Γ.Ν.Α, προ- 
τεινόμενοαπότονΠΙΣ, με αναπληρωτή του τον Κόκκινη Κω- 
σταντ’ινο,/Επιμελητή Α' στο Νοσοκομείο «ΚΑΤ» ομοίως. 

ΑΝΑΙΣΟΗΣΙΟΛΟΓΙΑ 

1. Βαφειάδου Μαριάνθη, Δ/ντρια στο Γ.Ν.Α «ΣΙΣΜΑΝΟ- 
ΓΛΕΙΟ», προτεινόμενη από το Κ.Ε.Σ.Υ με αναπληρώτρια 
της την Κωστάκη Στυλιανή, Δ/ντρια στο Νοσοκομείο 
«ΑΣΚΛΗΠΙΕΙΟ» ομοίως. 

2. Μελά - Καραμανάκου Αργυρώ, Αναπληρώτρια Διευ¬ 
θύντρια στο Νοσοκομείο «ΑΣΚΛΗΠΙΕΙΟ» Βούλας, προτει- 
νόμενη από τον Π.Ι.Σ ,με αναπληρωτή της τον Γιαννούλη 
Κωσταντίνο, Αναπληρωτή Διευθυντή στο Γ.Ν.Α «Η ΑΓΙΑ 
ΟΛΓΑ» ομοίως. 

ΟΡΘΟΠΕΔΙΚΗ 

1. Σκουτέρη Γεώργιο, Δ/ντή στο Νοσοκομείο «ΑΣΚΛΗ¬ 
ΠΙΕΙΟ» Βούλας, προτεινόμενο από το Κ.Ε.Σ.Υ, με αναπλη¬ 
ρωτή του τον Ασημακόπουλο Αντώνιο, Δ/ντή στο Γ.Ν.Α 
«Γ.ΓΕΝΝΗΜΑΤΑΣ», ομοίως. 

2. Γιαννούλια Ιωάννη, Επιμελητή Α' στο Γ.Ν.Α «Γ. ΓΕΝ- 
ΝΗΜΑΤΑΣ», προτεινόμενο από τον Π.Ι.Σ, με αναπληρωτή 
του τον Τσαματρόπουλο Απόστολο, Επιμελητή Α' στο Νο¬ 
σοκομείο «ΑΣΚΛΗΠΙΕΙΟ» Βούλας, ομοίως. 

ΠΑΘΟΛΟΓΙΑ 

1. Γαργαλιάνο- Κακολύρη Παναγιώτη, Δ/ντή στο Γ.Ν.Α 
«Γ. ΓΕΝΝΗΜΑΤΑΣ», προτεινόμενο από το Κ.Ε.Σ.Υ., με 
αναπληρωτή του τον Ορφανουδάκη Γεώργιο, Δ/ντή στο 
Κ.Υ. Μαρκόπουλου, ομοίως. 

2. Κορδαλή Αθανάσιο, Αναπληρωτή Διευθυντή στο Νο¬ 
σοκομείο «ΑΣΚΛΗΠΙΕΙΟ» Βούλας, προτεινόμενο από τον 
Π.Ι.Σ, με αναπληρώτριάτου την Παγώνη Σταμάτα, Επιμε- 
λήτρια Α' οτο Γ.Ν.Α «Γ. ΓΕΝΝΗΜΑΤΑΣ» 

ΡΕΥΜΑΤΟΛΟΓΙΑ 

1. Μποκή Κυριακή, Δ/ντρια στο Γ.Ν.Α «ΣΙΣΜΑΝΟ- 
ΓΛΕΙΟ», προτεινόμενη από το Κ.Ε.Σ.Υ,, με αναπληρωτή 
της τον Παπαπαύλου Ευστράτιο, Δ/ντή στο Γ.Ν.Α «ΚΑΤ», 
ομοίως. 

2. Παπάζογλου Σωτήριο, Αναπληρωτή Διευθυντή στο 
Γ.Ν.Α«Γ. ΓΕΝ ΝΗΜΑΤΑ!» προτεινόμενο από τον Π.Ι.Σ, με 
αναπληρωτή του τον Αντωνιάδη Χριστόδουλο, Αναπλη¬ 
ρωτή Διευθυντή στο Νοσοκομείο «ΑΣΚΛΗΠΙΕΙΟ» Βούλας, 
ομοίως. 

ΧΕΙΡΟΥΡΓΙΚΗ 

1. Φινοκαλιώτη Νικόλαο, Δ/ντή στο Γ.Ν.Α «ΣΙΣΜΑΝΟ- 
ΓΛΕΙΟ»,προτεινόμενο από το Κ. Ε.Σ.Υ, με αναπληρωτή του 
τον Νησιώτη Αθανάσιο, Δ/ντή στο Γ.Ο.Ν.Κ «ΑΓ. ΑΝΑΡΓΥ¬ 
ΡΟΙ», ομοίως. 

2. Γκούβα Ζαφείρη, Αναπληρωτή Διευθυντή στο Γ.Ν.Α 
«Γ.ΓΕΝΝΗΜΑΤΑΣ», προτεινόμενο από τον Π.Ι.Σ, με ανα¬ 
πληρωτή του τον Κωστοπαναγιώτου Ηλία, Αναπληρωτή 
Διευθυντή στο Γ.Ν.Α «Γ.ΓΕΝΝΗΜΑΤΑΣ», ομοίως. 

ΧΕΙΡΟΥΡΓΙΚΗ ΘΩΡΑΚΑ 

1. Αντύπα Γεώργιο, Δ/ντή στο Γ.Ν.Α «Η ΣΩΤΗΡΙΑ», προ- 
τεινόμενο από το Κ.Ε.ΣΥ, με αναπληρωτή του Παπαστρα- 
τή Γεώργιο.Δ/ντή στο Γ.Ν.Α «Γ. ΓΕΝΝΗΜΑΤΑ!», ομοίως. 

2. Λιούλια Αχιλλέα, Επιμελητή Α' στο Γ.Ν.Α «Η ΣΩΤΗ¬ 
ΡΙΑ», προτεινόμενο από τον Π.Ι.Σ, με αναπληρωτή του τον 
Κωσταντίνου Μάριο, Επιμελητή Α' στο Γ.Ν.Α «Η ΣΩΤΗ¬ 
ΡΙΑ», ομοίως. 

ΓΝΑΘΟΧΕΙΡΟΥΡΓΙΚΗ 

1. Κατσικέρη Νικόλαο, Δ/ντή στο. Γ.Ν.Α «Γ.ΓΕΝΝΗΜΑ¬ 
ΤΑΣ», προτεινόμενο από το Κ.Ε.Σ.Υ, με αναπληρωτή του 
τον Ζαχαριάδη Νικόλαο, Δ/ντή στο Γ.Ν.Α «ΚΑΤ», ομοίως. 

2. Αντεριώτη Δημήτριο, Επιμελητή Α' στο Γ.Ν.Α «Γ. ΓΕΝ¬ 
ΝΗΜΑΤΑ!», προτεινόμενο από την Ελληνική Οδοντιατρι¬ 
κή Ομοσπονδία, με αναπληρωτή του τον Δημόπουλο Ιω¬ 
άννη, Επιμελητή Α'στο Γ.Ν.Α «Γ. ΓΕΝΝΗΜΑΤΑ!», ομοίως. 

ΟΔΟΝΤΙΑΤΡΙΚΗ 

1. Γ εωργιάδη Μάριο, Δ/ντή στο Γ ενικό Νοσοκομείο Παί- 
δων Πεντέλης, προτεινόμενο από το Κ.Ε.Σ.Υ/ με αναπλη¬ 
ρωτή του τον Κατσικέρη Νικόλαο, Δ/ντή στοπ Γ.Ν.Α 
«Γ.ΓΕΝΝΗΜΑΤΑΣ» ομοίως. 


2. Κουμουρά Φανή- Ιωάννα, Αναπληρώτρια Διευθύντρια 
στο Γ.Ν.Α «ΚΑΤ», προτεινόμενη από την Ελληνική Οδο¬ 
ντιατρική Ομοσπονδία, με αναπληρωτή τηςτον Σουρμελή 
Μιχαήλ, Αναπληρωτή Διευθυντή στο Γ.Ν.Α «ΚΑΤ», ομοίως. 

2. Για όλες τις ανωτέρω ειδικότητες τα Περιφερειακά 
Συμβούλια Επιλογής των Επιμελητών Ιατρών Ε.Σ.Υ με την 
παραπάνω οριζόμενη σύνθεση, θα λειτουργούν σε κάθε 
Νοσοκομείο ευθύνης του Β' Πε.Σ.Υ Αττικής για το οποίο 
γίνεται η κρίση. 

3. Γραμματέας των Συμβουλίων θα ορισθεί διοικητικός 
υπάλληλος του κάθε Νοσοκομείου, με απόφαση του Συμ¬ 
βουλίου Διοίκησης ή του Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2002 

Ο Πρόεδρος - Γ εν. Διευθυντής 
ΣΠΥΡΟΣ ΚΟΝΤΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 1472/τ. Β /22.11.2002 που δημοσιεύθηκε η 
1/2002 απόφαση του Μητροπολίτη Αρκαλοχωρίου Κα- 
στελλίου και Βιάννου, γίνονται οι εξής διορθώσεις: 

α) Στη σελίδα 19601 η εσφαλμένη αρίθμηση των άρ¬ 
θρων από 19 έως 24 αντικαθίσταται με την ορθή από 18 
έως 23. 

β) Στη σελίδα 19601, στον τρίτο από το τέλος στίχο, με¬ 
τά από το «.... Καστελλίου και Βιάννου», διαγράφεται το εκ 
παραδρομής αναγραφόμενο «Ανδρέα, και έλαβε τον 
αριθμό γενικού πρωτοκόλλου της I. Μητροπόλεως Αρκα¬ 
λοχωρίου, Καστελλίου και Βιάννου». 

(Από την Ιερά Μητρόπολη 
Αρκαλοχωρίου Καστελλίου και Βιάννου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




